**ESBL på sjukeheim, omsorgsbustader og i heimen:**

**Undersøking, smitteoppsporing og tiltak**

Innhald:

1. Mål
2. Kva er ESBL
3. Ansvar
4. Førehandsundersøking og kontrollprøvar – kriterier
5. Aktuelle prosedyrer
6. Tiltak når pasient er ESBL-positiv
7. Referanse

Vedlegg

1. **Mål:**

Hindre overføring av ESBL-produserande bakteriar til pasientar, personale og miljø.

Hindre ESBL i å etablere seg og bli ein fast del av bakteriefloraen på institusjonar og i omsorgsbustadar.

*Omsorgsbustadar: Omsorgsbustad med heildøgns omsorg og pleie og blir heretter brukt synonymt med institusjon*

1. **Kva er ESBL?**

ESBL(Extended spectrum beta-lactamase) er ikkje namnet på ein bakterie, men på ulike enzym som bryt ned betalaktam-antibiotika. Bakteriar som produserer ESBL-enzyma vert motstandsdyktige mot ei rekkje vanlege antibiotika og infeksjonar med slike bakteria er vanskeleg å behandle. I Norge blir dei delt inn i tre grupper: ESBL-A, ESBL-M og ESBL-KARBA. ESBL-KARBA har flest resistenseigenskapar.

Dei vanlegaste bakteriane med ESBL-eigenskapar er tarmbakteriane våre, E.coli og Klebsiella og det største reservoaret er difor mage-tarmkanalen.

Dei fleste pasientane som blir smitta vert asymptomatiske bærarar(kolonisert) og vil ikkje ha symptom. Ein finn ESBL oftast ved UVI og via bactus av urin.

ESBL-holdige bakteriar smittar via kontakt(fekal-oral smitte) og overleve lenge i miljøet. Diarè og inkontines aukar smitterisiko. Det viktigaste tiltaket for å hindre spreiing er god handhygiene og reingjering/desinfisering av kontaktpunkt og felles utstyr.

1. Ansvar:

Leiar for institusjon har ansvar for at prosedyre blir sett i verk

1. **Førehandsundersøking, smitteoppsporing og kontrollprøvar – kriteriar**

**Førehandsundersøking:** Det er ikkje tilrådd å screene(undersøke) bebuarar for ESBL-holdige bakteriar før eller ved innlegging.

**Smitteoppsporing:** Ved uventa funn av ESBL-holdig bakterie hjå bebuar bør ein ta prøve av dei andre bebuarane på same avdeling. Dette basert på ei lokal risikovurdering. Smitteoppsporing omfatta ikkje tilsette.

**Kontrollprøvar:** Det er ikkje tilrådd å ta kontrollprøvar etter påvising av ESBL

**Prøvetaking:**

Vanleg prøvetakingsutstyr og transportmedium.

Eit prøvesett frå kvar prøvetakingsstad

Prøve takast frå:

* Rectum(det må være synleg fæces på penselen
* Sår og innstikkstad for framandlegemer dersom det er sekresjon
* Luftvegar (dersom det er symptom frå desse eller nyleg har vore intubert
* Urin (dersom bebuar har permanent kateter)

1. **Aktuelle prosedyrar:**
   * Generell prosedyre ved isolering
   * Indikasjonar og verneutstyr ved isolering
   * Basale smittevernrutinar
     + Håndhygiene
     + Hanskebruk
     + Pasientplassering
   * Handtering av utbrot
   * Smitteavfall
   * Dagleg reinhald av smitterom
   * Handtering av tekstilar – institusjons- og privatklede
   * Opphøyr av smitte
   * Reingjering ved opphøyr av smitte
   * Desinfeksjon
     + Kjemisk desinfeksjon av rom og utstyr
2. **Tiltak når pasient er ESBL-positiv:**

Det er tilrådd å tilpasse tiltaka slik at dei let seg gjennomføre, td i høve sårbare pasientar(demens).

Berarskap av ESBL skal ikkje vere til hinder for behandling/rehabilitering og pleie.

Behandling/sanering er ikkje tilrådd.

Oppheving av smitteverntiltak er ikkje tilrådd då ein reknar at bærarskap av ESBL ikkje opphøyrer. Tiltaka varer såleis så lenge bebuaren er innlagd.

* + Basale smittevernrutinar <https://www.fhi.no/nettpub/smittevernveilederen/temakapitler/09.-basale-smittevernrutiner-i-hels/>

Presisering av tilrådde tiltak

* Bebuar bør ha einerom med eige bad
* Stell og toalettbesøk utførast på bebuarens rom/bad
* Bebuar kan bevege seg fritt på avdelinga
* God håndhygiene, særleg etter toalettbesøk og før måltid
* Bebuar skal ikkje ha på seg klede som er tilsøla med urin/avføring og ha reine bandasjar og bleier
* Bebuar bør ikkje nytte seg av buffé eller anna sjølvbetjening av mat
* Besøkjande treng ikkje nytte beskyttelsesutstyr, men bør utføre handhygiene når dei forlet rommet
* Dagleg reingjering av rommet og særskild på bad/toalett
* Tekstilar handterast som smittetøy

**Referanse:**

Folkehelseinstituttet. ESBL og smitteverntiltak i helseinstitusjonar. <https://www.fhi.no/sv/forebygging-i-helsetjenesten/smittevern_i_institusjoner/tiltak/esbl-holdige-gramnegative-stavbakte/#smitteverntiltak-i-kommunale-helseinstitusjoner-og-rehabiliteringsinstitusjoner>